《与友人论文偶作》
宋代·林希逸

坡翁好语嗟难读，介甫新经苦尚同。举世笑时韩自喜，无人爱尚陆云工。

能奇却怕翻空病，得妙还须苦学功。旦暮烟霞千百态，伊谁巧似老天公。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。